*Ing. Mgr. Renáta Saková, Vaďovce 351, 916 13 Kostolné*

V súlade s ustanovením § 18 f, odstavec 1,  písmeno b, zákona SNR č. 369/1990 Z.z. o obecnom zriadení v znení neskorších zmien a doplnkov predkladám obecnému zastupiteľstvu a starostke obce vo Vaďovciach

**PLÁN KONTROLNEJ ČINNOSTI HLAVNEJ KONTROLÓRKY OBCE VAĎOVCE**

**NA OBDOBIE JÚL - DECEMBER 2022**

Kontrolná činnosť hlavnej kontrolórky sa riadi zákonom č. 502/2001 Z.z. o finančnej kontrole a vnútornom audite a o zmene a doplnení niektorých zákonov, ktorý upravuje pravidlá, ciele a spôsob vykonávania finančnej kontroly, ktorou overuje dodržiavanie všeobecne záväzných nariadení, dodržiavanie hospodárnosti a účinnosti pri hospodárení s verejnými finančnými prostriedkami.

* kontrola efektívnosti správy sa vykonáva zisťovaním, analyzovaním systému správy, jej jednotlivých úsekov a organizačných zložiek
* vzťahu medzi rozsahom činnosti správy, ich usporiadaním a organizačným zabezpečením týchto činností
* využívaním ľudských zdrojov a technických prostriedkov
* toku informácií v správe

Rozsah kontrolnej činnosti hlavného kontrolóra je zameraný na kontrolu:

* zákonností
* účinnosti
* hospodárnosti
* efektívnosti pri hospodárení a nakladaní s majetkom a majetkovými právami obce
* príjmoch, výdavkoch a finančných operácií obce
* všeobecne záväzných právnych predpisov a nariadení obce
* plnenia uznesení obecného zastupiteľstva
* dodržiavanie interných predpisov obce a ďalších úloh podľa osobitných predpisov

Kontrolná činnosť bude vykonávaná buď osobne na Obecnom úrade vo Vaďovciach, alebo v online prostredí za podmienok poskytnutia elektronických podkladov na uskutočnenie oprávnenej kontroly. Ďalej bude kontrola prebiehať  v organizáciách riadených obecným úradom ako i u právnických osôb a iných osôb, ktorým bol majetok obce ponechaný na užívanie, v rozsahu tohto majetku.

Kontrolná činnosť v spomínanom období sa bude zameriavať hlavne na kontrolu:

* kontrola výkonu finančnej kontroly podľa zákona č.357/2015 Z. z.,
* hospodárenia podľa platných predpisov a smerníc v súlade so zákonom o účtovníctve a vnútornom audite
* dodržiavanie zákona č. 343/2015 Z. z. o verejnom obstarávaní a postupov obstarávania určených obcou
* majetku obce a užívanie majetku v správe obce na základe zmluvných dohôd
* predpisov na daň z nehnuteľnosti
* predpisov za poplatky za psov
* predpisov za vývoz komunálneho odpadu
* pokladničných príjmových a výdavkových dokladov, ich zaúčtovanie a kontrolu pokladničnej hotovosti
* predpisov nájomného v obecných nájomných bytov s prihliadnutím na riešenie neplatičov
* celková kontrola príjmov a výdavkov hotovostnou aj bankovou formou
* vedenia účtovníctva – výdavkov, príjmov, odpisov, bankových výpisov
* kontrola dodržiavania všeobecne záväzných predpisov a interných smerníc a príkazov
* plnenia platných a odsúhlasených uznesení prijatých obecným zastupiteľstvom
* kontrola dodržiavania zákona č. 283/2002 Z.z o cestovných náhradách pri pracovných cestách a používanie služobných motorových vozidiel na služobné účely ako aj kontrola čerpania PHM na vozidlách vo vlastníctve obce Vaďovce za rok 2021
* dodržiavania, uzatvárania a hospodárnosti obchodných zmluvných vzťahov, vznik a úhrada záväzkov
* kontrola čerpania a dokladovanie účelovosti investičného úveru pre obec

„rekonštrukčný projekt ZŠ+MŠ“

* vypracovanie stanovísk k úpravám rozpočtu a programov rozpočtu pre rok 2022
* vypracovanie návrhu plánu kontrolnej činnosti na I. polrok 2023
* vypracovanie súhrnnej správy o kontrolnej činnosti za rok 2022

Súčasťou plánu činnosti hlavnej kontrolórky je aj účasť na zasadnutiach Obecného zastupiteľstva s hlasom poradným a účasť na komisiách zriadených obecným zastupiteľstvom taktiež s hlasom poradným.

Tento návrh kontrolnej činnosti je možné upraviť a doplniť po odsúhlasení návrhov úprav od poslancov obecného zastupiteľstva a starostky obce Vaďovce.

Vo Vaďovciach  dňa: 30.05.2022

predkladá :  *Ing. Mgr. Renáta Saková,* hlavná kontrolórka obce



Doručené elektronicky, dňa: 30.05.2022